În vremuri de restriște într-o lume îndepărtată,
o profeție antică i-a invocat pe Toa.
Șase eroi legendari,
fiecare fiind alimentat din energia elementelor insulei.
Tahu, Toa de Foc.
Kopaka, Toa de Gheață.
Pohatu,
Toa de Piatră.
Gali, Toa de Apă.
Onua, Toa de Pământ.
Lewa,
Toa al Junglei.
Știu, s-au întâmplat multe.
După mii și mii de ani,
familiile voastre s-au întors
pentru a reconstrui Orașul Creatorilor de Măști.
Poate părea ciudat.
Tu ai cunoscut doar regiunea Junglei până acum.
Iar voi, regiunile de Piatră, Gheață și Apă.
Dar suntem locuitori ai insulei Okoto,
și odată aici era centrul lumii noastre.
Iar acum ne-am întors.
Sunt sigur că aveți întrebări, dar trebuie să așteptați.
Mai întâi, să vă spun cum am ajuns să ne întoarcem în orașul nostru
și să vă fac o idee despre ce ar putea urma.
Luați loc.
Odată, acesta era un oraș frumos.
Și îmi place să cred că va fi iar.
Dar asta depinde
nu doar de părinții voștri.
Depinde de șase eroi din alt timp și spațiu !
Și depinde dacă vor putea utiliza elementele ce dau viață planetei noastre.
Le cunoașteți din regiunile în care locuiți.
Foc, Apă,
Junglă, Pământ, Piatră și Gheață.
Pentru voi, sunt doar colțuri ale insulei noastre,
dar pentru Toa înseamnă vitalitate.
Dar înainte de necazuri,
era pace.
Și poate că de acolo ar trebui să începem.
În urmă cu mai bine de o mie de ani,
acesta era un loc pașnic și plin de viață.
Cei doi protectori ai insulei noastre,
Ekimu și fratele său, Makuta,
au extras puterea elementelor și le-au prefăcut în măști.
Dar Makuta a devenit gelos pe fratele său și însetat de putere.
Așadar, fără știința fratelui său Ekimu,
gelosul Makuta a încălcat o lege sacră
și a creat o mască în care a îmbinat puterea tuturor elementelor.
A numit-o Masca Puterii Supreme.
Dar, pe când puterea măștii îl umplea pe Makuta,
acesta a devenit întunecat și rău.
Știind că trebuie să acționeze rapid, Ekimu a luat ciocanul sacru
și a smuls masca de pe fața fratelui său.
Ekimu a salvat insula Okoto, dar prețul a fost unul enorm.
Atât Ekimu, cât și Makuta, s-au cufundat într-un somn fără sfârșit.
Strămoșii noștri l-au înmormântat pe Ekimu.
Măștile, fiind prea puternice pentru a fi încredințate muritorilor,
au fost ascunse pentru totdeauna.
Iar, după ce Ekimu a fost închis într-un cavou secret,
Orașul Creatorilor de Măști a fost abandonat.
Deși Makuta era îngropat adânc sub insula noastră,
spiritul său a rămas puternic.
A invocat forțele întunericului pentru a-i găsi Masca și pentru a-l trezi.
Dacă slujitorii lui Makuta ar fi reușit să-l trezească,
insula noastră ar fi fost cuprinsă de întuneric.
Așadar noi, protectorii ei,
ne-am adunat pentru a pune în practică un ritual antic.
Legenda lor era gravată pe pereții templelor noastre,
iar numele lor au fost păstrate în ritualurile noastre.
Aceștia erau Toa.
Și era sarcina lor să salveze Okoto.
Toa al Junglei, Lewa,
era iute de picior și isteț,
precum Jungla care i-a dat puterea.
Era în continuă schimbare și cel mai jucăuș din grup.
Gânditorul Pohatu era cel mai serios din grup.
Deși el, Toa de Piatră, era rareori fericit,
era neînfricat și voinic.
Kopaka, Toa de Gheață, era viteaz și puternic,
dar putea fi la fel de rigid și rece
ca elementul ce-i dădea puterea.
Gali era la fel de puternică precum ceilalți,
dar la fel de rezistentă ca Apa, elementul ei.
Liniștitul și voinicul Onua, Toa de Pământ,
era ca o temelie.
Precum Pământul ce-i dădea putere,
era trainic și de neclintit.
Mai era Tahu,
Toa de Foc,
care se vedea conducător
chiar înainte de a afla că mai sunt și alții ca el.
Cu ajutorul Protectorilor lor,
Toa au găsit Măștile Puterii.
Când și-au pus Măștile Puterii, s-a împlinit o profeție antică.
Și, pentru prima dată,
fiecare Toa a simțit puterea elementară pe care s-a născut să o mânuiască.
Toa aveau putere,
dar aveau nevoie de înțelepciunea lui Ekimu.
Doar el îi putea conduce spre destinul lor adevărat.
În căutarea lui Ekimu, Toa au ajuns aici,
în Orașul Creatorilor de Măști.
Dar când au ajuns,
nu arăta ca acum.
Atunci, era un loc întunecat, invadat de creaturi malefice.
Iar la fiecare colț îi aștepta o capcană !
Și, pentru prima dată într-o mie de ani,
pașii celor vii au rezonat în Orașul Creatorilor de Măști,
pe care noi îl abandonaserăm cu multe secole în urmă.
Unul câte unul,
Toa au înfrânt creaturile trimise de Makuta să-i oprească,
în final învingând înfricoșătorii Scorpioni-Craniu
și ajungând la cavoul lui Ekimu.
Toa au realizat că istoria lor și a planetei noastre erau legate.
În timp ce-l priveau pe Creatorul Măștilor dormind,
pur și simplu au știut cum să-l trezească.
Cei șase eroi călătoriseră departe în orașul antic,
învingând numeroși dușmani.
Dar numai recuperând Masca Creației
ar fi avut Ekimu o șansă în fața fratelui său.
Cei mai puternici slujitori ai lui Makuta au luptat
să-i țină departe de fierăria Creatorilor de Măști.
Dar Toa erau pregătiți.
Sau cel puțin așa credeau.
L-au prins pe Nimicitorul de Cranii, înainte să distrugă masca lui Ekimu.
Dar monstrul era pe atât de puternic pe cât era de șiret,
și, știind că Toa îl vor opri să distrugă masca,
și-a pus-o
și i-a simțit puterea curgându-i prin vene.
Cuprins de puterea Creatorului de Măști,
Nimicitorul de Cranii le-a smuls măștile de pe fețele Toa.
Fără măști,
eroii și-au pierdut puterile.
Dar știau că trebuie să lupte în continuare,
chiar dacă victoria părea imposibilă.
Eroii s-au luptat cu mult curaj, până când au rămas fără puteri.
Dar bravul lor efort i-a oferit lui Ekimu timpul de care avea nevoie.
Înarmat acum cu ciocanul său antic,
Ekimu a recuperat Masca Creației
și și-a recâștigat puterea pierdută.
Cei șase Toa își îndepliniseră misiunea,
l-au trezit pe Ekimu și au recuperat Masca Creației.
Dar răul nu a fost învins.
Soarta lor îi aștepta încă,
în adâncul întunericului.
Profeția i-a adus pe Toa pe insula Okoto.
Dar pățaniile lor
i-au transformat în ceva mai mult decât eroi.
Au devenit legende.
Dar provocările care ne așteaptă sunt enorme,
iar soarta întregii lumi este în joc.
Călătoria lor începe din nou.
Cu noile lor armuri și arme, făurite de însuși Creatorul Măștilor,
aventura lor continuă,
Toa pornind Căutarea pentru Unul.